**Suomen lentopallomaajoukkue** oli mukana vuoden 2015 maailmanliigassa. Suomen lohkossa pelasivat kakkosryhmän lohkossa E lisäksi Alankomaat, Belgia sekä Portugali. Belgia voitti lohkon selviten kakkosryhmän finaaliturnaukseen. Suomi sijoittui lohkossa kolmanneksi voitettuaan neljästi Portugalin, mutta hävittyään Belgialle ja Hollannille molemmille neljästi.

Suomi oli mukana Maailmanliigassa kymmenettä vuotta perättäin ja kaikkiaan yhdettätoista kertaa. Maailmanliigaa pelattiin vuoden 2014 tapaan systeemillä, jossa joukkueet oli jaettu kolmeen eri katergoriaan. Suomi pelasi näistä keskimmäisessä, jossa on kolme neljän joukkueen lohkoa. Joukkueita oli mukana Maailmanliigassa kaikkiaan kaikkiaan ennätykselliset 32.

Kakkosryhmä oli jaettu kolmeen lohkoon:

Lohko C Argentiina, Bulgaria, Kanada ja Kuuba

Lohko D Tšekki, Ranska, Japani ja Korea

Lohko E Suomi, Belgia, Alankomaat ja Portugali

### Suomen ottelut

**23.5. Suomi - Belgia 2-3 (20-25, 28-30, 25-20, 25-23, 7-15)**

*Tampere, Hakametsän jäähalli*

Maailmanliiga käynnistyi Suomen kannalta kovin nihkeästi. Belgia vei kaksi ensimmäistä erää erityisesti Pieter Coolman hyvillä leijasyötöillä ja vahvalla torjunnalla. Toisen erän lopulla peli alkoi kääntyä kuitenkin Suomelle ja kotijoukkue veikin kaksi seuraavaa erää. Päätöserässä Belgia löi heti alkuun luun suomalaisten kurkkuun Pieter Verheesin kovilla syötöillä alustettuna.

Parhaat pistemiehet:  

Suomi Antti Siltala 21, Urpo Sivula 21, Lelu Ojansivu 19  

Belgia Sam Deroo 25, Gert Van Walle 16, Pieter Coolman 15  

**24.5. Suomi - Belgia 2-3 (31-29, 20-25, 25-23, 21-25, 11-15)**

*Tampere, Hakametsän jäähalli*

Avausviikonlopun toinekin peli päättyi viisieräisen jälkeen Belgian voittoon. Pelissä oli valtavasti yhtäymäkohtia ensimmäiseen kohtaamiseen. Joukkueiden kuudesta Maailmanliigan kohtaamisesta nyt viisi on päätynyt viidenteen erään voittojen ollessa niissä nyt 3-2 Suomelle.Ottelussa nähtiin komeat 28 torjuntaa Sam Deroon ollessa jälleen kentän hahmo aiheuttaen etenkin pelin loppuvaiheessa suomalaisille tuskaa verkolla. Jälleen Pieter Verhees löi syöttöpaikalta Belgian karkumatkalle viidennessä erässä. Suomen venyttyä vielä pisteen johtoon syötti Gert Van Walle vieraat lopullisesti karkuun vahvan torjuntapelin avittamana.

Parhaat pistemiehet:  

Suomi Urpo Sivula 21, Lelu Ojansivu 20, Antti Siltala 16  

Belgia Sam Deroo 22, Gert Van Walle 21, Kevin Klinkenberg 16

**30.5. Belgia - Suomi 3-1 (25-18, 20-25, 26-24, 25-14)**

*Kortrijk, Belgia*

Vaisun avauserän jälkeen Suomi sai hyvin jyvästä kiinni toisessa erässä hyökkäyspelin parannuttua muiden osa-alueiden tavoin. Kolmannen erän lopussa Suomi taisteli tiukasti 1-2-johtoasemaan pääsystä, mutta Belgia rutisti erävoiton. Isäntiä avitti se, että Suomella ei vaihtojen täytyttyä ollut loppupalloissa kentällä laisinkaan passaria. Neljäs erä oli läpihuutojuttu Suomen mielen mustuttua edellisen erän lopun tapahtumista. Sam Deroo oli tutusti Belgian johtava pelaaja, kun taas Suomelta seitsikkoon päässyt Konstantin Shumov nappasi ottelussa peräti kahdeksan torjuntaa. Kokonaisuudessa Belgian peli oli varmempaa ja Suomen hyökkäyspeli yski pahasti.

Parhaat pistemiehet:  

Belgia: Sam Deroo 19, Gert Van Walle 16, Pieter Verhees 7  

Suomi: Urpo Sivula 13, Konstantin Shumov 13, Lelu Ojansivu 11  

**31.5. Belgia - Suomi 3-1 (29-27, 24-26, 25-16, 25-10)**

*Kortrijk, Belgia*

Belgia teki avauserään peräti yhdeksän omaa virhettä Suomen neljää vastaan, mutta vei silti erän. Belgia hyökkäsi erään peräti 25 pistettä. Suomella oli viisi eräpalloa, mutta belgialaisille riitti yksi. Belgia aloitti toisen erän ensimmäisen erän voiton siivittämänä jo neljän pisteen etumatkalla, ennen kuin Lelu Ojansivun kaksi ässää toi Suomen tasoihin (11-11). Lelu Ojansivu oli loppuerän ehdoton hahmo ja hän johti Suomen kolmannella eräpallolla erävoittoon. Kolmas ja neljä erä olivat isäntien hallintaa alusta loppuun Suomen moraalin romahdettua.

Parhaat pistemiehet:  

Belgia: Sam Deroo 22, Gert Van Walle 17, Seppe Baetens 11  

Suomi: Lelu Ojansivu 21, Urpo Sivula 16, Antti Siltala 7

**5.6. Suomi - Portugali 3-0 (25-19, 25-23, 25-22)**

*Vaasa, Vaasan jäähalli*

Kesän avausvoitto Maailmanliigassa tuli hyvällä joukkue-esityksellä. Portugali avitti suomalaisia runsaalla virhemäärällä (28 kolmeen erään), mutta pelissä oli paljon hyvää suomalaisittainkin. Lelu Ojansivun neljän ässän syöttöputki toisessa erässä oli pelin ratkaisevin hetki. Täysi Vaasan jäähallin yleisö kannusti pelissä upeasti. Yleisö muodostui pääasiassa nuorimmista Power Cupin junioreista.

Parhaat pistemiehet:  

Suomi: Lelu Ojansivu 16, Urpo Sivula 13, Jukka Lehtonen 7

Portugali: Hugo Gaspar 14, Andre Lopes 9, Joao Oliveira 7

**6.6. Suomi - Portugali 3-1 (25-23, 28-30, 25-14, 25-23)**

*Vaasa, Vaasan jäähalli*

Suomen viikonlopusta muodostui täyden pistepotin viikonloppu. Toisessa erässä tappiosta huolimatta Suomelle jäi hyvää makua, nousihan se aina eräpalloihin asti kaukaa takaa saaden pelinsä kulkemaan. Hakkuri Lelu Ojansivu loukkasi vatsalihastaan ja Urpo Sivula tuurasi häntä loppupelissä. Sivulan paikalla puolestaan yleispelaajana onnistui hyvin Tomi Rumpunen. Suomen ykkönen oli keskitorjuja Matti Oivanen, oka sivusi yli sadan maailmanliigan ottelun uran piste-ennätystään 16 pinnalla. Myös kapteeni Antti Siltala pelasi kesän tähän mennessä parhaan ottelunsa. Yleisö muodostui jälleen pääasiassa Power Cupin junioreista.

Parhaat pistemiehet:  

Suomi: Lelu Ojansivu 18, Matti Oivanen 16, Antti Siltala 16

Portugali: Hugo Gaspar 18, Andre Lopes 11, Joao Oliveira 10

**13.6. Hollanti - Suomi 3-0 (25-20, 25-14, 25-18)**

*Almere, Hollanti*

**14.6. Hollanti - Suomi 3-1 (22-25, 25-20, 25-14, 25-19)**

*Almere, Hollanti*

**26.6. Suomi - Hollanti 0-3 (15-25, 20-25, 26-28)**

*Espoo, Barona Areena*

Hollanti pelasi todella vahvasti kaksi erää, mutta kolmannessa Suomi syttyi komeaan taisteluun. Suomen taistelija oli hakkurina pelannut Urpo Sivula, joka teki ottelussa komeat 20 pistettä ja sai kehut sekä omilta että vastustajilta. Suomella oli valtavia ongelmia hyökkäyspelissä ottelun alussa. Suomella oli kolmannessa erässä peräti kolme eräpalloa, mutta Hollanti käänsi senkin itselleen.

Parhaat pistemiehet:  

Suomi: Urpo Sivula 20, Tomi Rumpunen 8, Matti Oivanen 5 

Hollanti: Dick Kooy 19, Jasper Diefenbach 12, Kay Van Dijk 10

**27.6. Suomi - Hollanti 2-3 (18-25, 25-20, 25-18, 18-25, 13-15)**

*Espoo, Barona Areena*

Hollanti jäi Belgian tapaan Suomelta voittamatta kesän Maailmanliigassa. Yksi piste vuoden 1996 olympiavoittajamaalta kuitenkin irtosi, kun viimeinen peli meni viiteen erään. Hakkuri Urpo Sivula teki peräti 24 pistettä ja erinomaisen ottelun pelannut Elviss Krastins ylsi 13 pisteeseen. Viimeisessä erässä Suomi oli tasoissa vielä 13-13-tilanteessa, mutta Suomen syöttövirhe ja Hollannin isku päättivät pelin vastustajan hyväksi.

Parhaat pistemiehet:  

Suomi: Urpo Sivula 24, Elviss Krastins 13, Sauli Sinkkonen 12

Hollanti: Dick Kooy 24, Nimir Abdel-Aziz 13

**4.7. Portugali - Suomi 2-3 (17-25, 25-22, 17-25, 26-24, 13-15)**

*Povoa de Varzim, Pavilhao Desportivo Municipal*

Suomi varmisti päätösviikonlopun ensimmäisessä ottelussa lohkon kolmospaikan voitolla kiihkeäksi muodostuneessa kamppailussa. Suomi dominoi kahta erää selkeästi ja omasi mahdollisuudet myös kahdessa tappioerässä voittoon. Päätöserässä tunnelmat kuumenivat, mutta Suomi hallitsi tilanteen paremmin. Edellisen viikonlopun häitään viettänyt Lelu Ojansivu oli hyvässä iskussa hakkurina ja Tommi Siirilä sekä Sauli Sinkkonen pelasivat keskellä hyvän ottelun.

Parhaat pistemiehet:  

Suomi: Lelu Ojansivu 27, Urpo Sivula 22, Tommi Siirilä 10

Portugali: Alex Ferreira 19, Joao Jose 15, Marco Ferreira 14

**5.7. Portugali - Suomi 1-3 (18-25, 20-25, 25-18, 23-25)**

*Povoa de Varzim, Pavilhao Desportivo Municipal*

Kahden täysin hallinnassa olleen erän jälkeen Suomi menetti hieman otetta ja isäntämaa kuittasi kolmannen. Neljännessä Portugali hallitsi johtaen useampaan otteeseen neljällä pisteellä, mutta Suomi kiri parikin kertaa isäntien eron kiinni. Lopulta Tomi Rumpunen päätti ottelun kahteen ässäsyöttöön. Lelu Ojansivu kruunasi päätösviikonlopun 50 pisteellä ja Tommi Siirilä pelasi toisen 10 pisteen ottelunsa keskellä. Samalla tulos tiesi Portugalin jäämistä kakkoskategorian huonoimmaksi joukkueeksi.

Parhaat pistemiehet:  

Suomi: Lelu Ojansivu 23, Urpo Sivula 16, Tommi Siirilä 10

Portugali: Alex Ferreira 22, Marco Ferreira 14, Valdir Sequeira 11

### Joukkue

Päivitetty 7.7.2015

| Numero | Nimi | Syntymäaika | Pelipaikka | Seura | Maaottelut | Ottelut ´15 | Pisteet ´15 | Torjunnat ´15 | Ässät ´15 |
| --- | --- | --- | --- | --- | --- | --- | --- | --- | --- |
| 1 | Ville Juntura | 26.03.1988 | passari | Suomi Raision Loimu | 23 | 12 | 0 | 0 | 0 |
| 2 | Eemi Tervaportti | 26.07.1989 | passari | Belgia Knack Roeselare | 151 | 12 | 36 | 13 | 10 |
| 3 | Kasper Vuorinen | 22.04.1984 | passari | IranJavanheri Gonbad | 0 | 0 | 0 | 0 | 0 |
| 4 | Lauri Kerminen | 18.01.1993 | libero | RanskaNantes Reze | 68 | 12 | 0 | 0 | 0 |
| 5 | Antti Siltala | 14.03.1984 | yleispelaaja | Venäjä Krasnojarsk | 241 | 12 | 93 | 7 | 8 |
| 6 | Niklas Seppänen | 30.06.1993 | yleispelaaja | Ranska Tourcoing Lille | 52 | 0 | 0 | 0 | 0 |
| 7 | Eemeli Kouki | 26.10.1991 | yleispelaaja | Suomi Hurrikaani-Loimaa | 12 | 0 | 0 | 0 | 0 |
| 8 | Elviss Krastins | 15.09.1994 | yleispelaaja | Suomi VaLePa | 41 | 12 | 22 | 3 | 0 |
| 9 | Tommi Siirilä | 05.08.1993 | keskitorjuja | Suomi Tiikerit | 36 | 4 | 20 | 6 | 2 |
| 10 | Urpo Sivula | 15.03.1988 | hakkuri/yleispelaaja | Suomi VaLePa | 170 | 12 | 205 | 13 | 17 |
| 11 | Sauli Sinkkonen | 14.09.1989 | keskikorjuja | Suomi Rantaperkiön Isku | 17 | 12 | 43 | 10 | 6 |
| 12 | Jan Helenius | 13.10.1996 | yleispelaaja | Suomi Rantaperkiön Isku | 15 | 12 | 0 | 0 | 0 |
| 13 | Mikko Oivanen | 26.05.1986 | hakkuri/yleispelaaja | Puola Jadar Radom | 208 | 0 | 0 | 0 | 0 |
| 14 | Konstantin Shumov | 15.02.1985 | keskitorjuja | Italia Lube Treia | 213 | 8 | 23 | 11 | 0 |
| 15 | Matti Oivanen | 26.05.1986 | keskitorjuja | Suomi Hurrikaani-Loimaa | 248 | 12 | 81 | 16 | 11 |
| 16 | Lelu Ojansivu | 31.12.1987 | hakkuri | Suomi Tiikerit | 144 | 10 | 173 | 11 | 20 |
| 17 | Tuomas Koppanen | 04.10.1993 | keskitorjuja | Suomi Hurrikaani-Loimaa | 9 | 4 | 0 | 0 | 0 |
| 18 | Jukka Lehtonen | 22.02.1982 | keskitorjuja | Suomi LEKA Volley | 195 | 8 | 26 | 4 | 1 |
| 19 | Petteri Penttinen | 21.08.1985 | passari | Suomi LEKA Volley | 5 | 0 | 0 | 0 | 0 |
| 20 | Samuli Kaislasalo | 03.08.1995 | hakkuri | Suomi Rantaperkiön Isku | 0 | 0 | 0 | 0 | 0 |
| 21 | Aleksi Mutka | 23.03.1995 | libero | Suomi Rantaperkiön Isku | 10 | 0 | 0 | 0 | 0 |
| 22 | Ossi Rumpunen | 18.04.1989 | yleispelaaja | Suomi Raision Loimu | 5 | 0 | 0 | 0 | 0 |
| 23 | Tomi Rumpunen | 03.08.1995 | yleispelaaja | Suomi Raision Loimu | 15 | 12 | 33 | 4 | 4 |
| 24 | Jesse Mäntylä | 23.03.1995 | libero | Suomi Hurrikaani-Loimaa | 48 | 12 | 0 | 0 | 0 |
| 25 | Toni Kankaanpää | 18.04.1989 | yleispelaaja | Suomi Korson Veto | 30 | 0 | 0 | 0 | 0 |
|

Valmennusryhmä
--------------

* Päävalmentaja: Tuomas Sammelvuo Suomi
* Kakkosvalmentaja: Nicola Giolito Italia
* Fysiikkavalmentaja: Tuomas Sallinen Suomi
* Joukkueenjohtaja: Jaana Laurila Suomi
* Tiedottaja Toni Flink Suomi
* Lääkäri: Janne Pesonen Suomi
* Lääkäri: Hannu Litmanen Suomi
* Lääkäri: Jukka Siljander Suomi
* Fysio: Jesse Kutila Suomi
* Fysio: Jani Niskakangas Suomi
* Tilastomies: Kamil Soloducha Puola

Ottelut
-------

| Suomen ottelut E-lohkossa  | 1. erä | 2. erä | 3. erä | 4. erä | 5. erä |
| --- | --- | --- | --- | --- | --- |
| 23.5. Tampere, Suomi Suomi | Suomi Suomi | Belgia Belgia | 2–3 | 20–25 | 28–30 | 25–20 | 25–23 |  7–15 |
| 24.5. Tampere, Suomi Suomi | Suomi Suomi | Belgia Belgia | 2–3 | 31–29 | 20–25 | 25–23 | 21–25 | 11–15 |
| 30.5. Kortrijk, Belgia Belgia | Belgia Belgia | Suomi **Suomi** | 3–1 | 25–18 | 20–25 | 26–24 | 25–14 |  |
| 31.5. Kortrijk, Belgia Belgia | Belgia Belgia | Suomi **Suomi** | 3–1 | 29–27 | 24–26 | 25–16 | 25–10 |  |
| 5.6. Vaasa, Suomi Suomi | Suomi Suomi | Portugali Portugali | 3–0 | 25–19 | 25–23 | 25–22 |  |  |
| 6.6. Vaasa, Suomi Suomi | Suomi Suomi | Portugali Portugali | 3–1 | 25–23 | 28–30 | 25–14 | 25–23 |  |
| 13.6. Almere, Hollanti Alankomaat | Alankomaat Alankomaat | Suomi Suomi | 3–0 | 25–20 | 25–14 | 25–18 |  |  |
| 14.6. Almere, Hollanti Alankomaat | Alankomaat Alankomaat | Suomi Suomi | 3–1 | 22–25 | 25–20 | 25–14 | 25–19 |  |
| 26.6. Vantaa, Suomi Suomi | **Suomi** Suomi | Alankomaat Alankomaat | 0–3 | 15–25 | 20–25 | 26–28 |  |  |
| 27.6. Vantaa, Suomi Suomi | **Suomi** Suomi | Alankomaat Alankomaat | 2–3 | 18–25 | 25–20 | 25–18 | 18–25 | 13–15 |
| 4.7. Povoa de Varzim Portugali | Portugali Portugali | Suomi Suomi | 2–3 | 17–25 | 25–22 | 17–25 | 26–24 | 13–15 |
| 5.7. Povoa de Varzim Portugali | Portugali Portugali | Suomi Suomi | 1–3 | 18–25 | 20–25 | 25–18 | 23–25 |  |
|

### E- lohkon lopputilanne

| sija | Joukkue | Ottelut | Erät | Eräpisteet |
| --- | --- | --- | --- | --- |
| Voitot | tappiot | Pisteet | Voitot | tappiot | eräsuhde | Voitot | tappiot | suhde |
| 1 |  Belgia | 10 | 2 | **27** | 32 | 17 | 1.882 | 1150 | 1024 | 1.123 |
| 2 |  Alankomaat | 9 | 3 | **26** | 31 | 17 | 1.824 | 1071 | 995 | 1.076 |
| 3 |  Suomi | 4 | 8 | **14** | 21 | 28 | 0.750 | 1044 | 1119 | 0.933 |
| 4 |  Portugali | 1 | 11 | **5** | 13 | 35 | 0.371 | 1007 | 1134 | 0.888 |

### Parhaat pistemiehet

207 Sam Deroo Belgia  

193 Urpo Sivula Suomi  

175 Gert Van Walle Belgia  

170 Lelu Ojansivu Suomi  

147 Dick Kooy Alankomaat  

130 Alex Ferreira Portugali  

117 Kay Van Dijnk Alankomaat  

113 Marco Ferreira Portugali  

104 Pieter Coolman Belgia